[Foto’s en video] Hond die ster van ‘‘n Pawpaw vir my darling’ se Johannesburgse premièreSandy Cammell, ‘n afrigter, en Zeus, wat die rol van Tsjaka vertolk. Foto: Esté Meyer Jansen. Maroela Media het Donderdagaand ŉ draai gaan maak op die rooi tapyt by die bekendstelling van die nuwe Afrikaanse komedie ŉ Pawpaw vir my darling. Hierdie keer was dit egter nie die bekendes en modes wat die kollig gesteel het nie, maar die optelhond, Zeus, wat die karakter Tsjaka in die rolprent vertolk. Die fliek is ŉ greep uit die lewe van die Beeslaer-familie van Damnville en word vanuit die perspektief van hulle hond, Tsjaka, vertel. Jeanne Goosen het die oorspronklike roman geskryf en die rolprentmaker Koos Roets is die regisseur. Hy het ook gehelp om die draaiboek te verwerk.